Elke skrywer kort ‘n skrywersmissie. Dit is nou maar net ‘n feit van die lewe. Sonder ‘n missie, is ek maar ‘n skuitjie sonder ‘n roer, aan’t dryf in die Stille Oseaan.
Dieselfde ding gebeur as jy, as skrywer, jou missie vind. As jy weet wat die belangrike boodskap is wat jy moet aflewer, dan sal jy nie opgee as dit moeilik word om te skryf nie. Wanneer die hardskrywigheid (writer’s block) jou aan die keel het, of as jou karakters hulle neuse optrek vir jou of as jou storielyn so krom en skeef soos ‘n politikus se morele waardes is, dan druk jy maar deur. Jy hou nie op skryf nie, want jou missie is groter as jou omstandighede.
Dit is nie maklik nie, om eerlik te wees, en dit vereis ‘n bietjie nadenke. Maar hier is ‘n paar vrae wat jy kan antwoord om jou te help om jou missie te vind: